|  |  |  |
| --- | --- | --- |
| 1. **Какво представляват ветеринарномедицинските продукти (ВМП)?**   • Ветеринарномедицинските продукти при пчелите са субстанции или комбинация от субстанции, които се използват за:  - диагностициране, профилактика и лечение на заболяванията;  - възстановяване, коригиране или промяна във физиологичните функции;  **Разрешени за прилагане са само лицензирани за употреба ВМП;** | 1. **Как се прилагат ВМП в пчелина?**   • Спазват се указанията за употреба на ВМП, разписани върху етикета и листовката, особено по отношение на ограниченията за употреба на продукта и карентните срокове; | 1. **От къде мога да закупя ВМП?**   • Закупуване/доставка на ВМП се извършва само от лицензирани търговци на едро или дребно с ВМП и само по предписание от регистриран ветеринарен лекар; |
| \* **Употребата и разпространението на нелицензирани за употреба ВМП за пчели, „собственоръчно правене на ленти за пчелите” както и закупуването на лекарствени продукти за пчели от нелицензирани за такава дейност обекти представляват нарушения на Закона за ветеринарномедицинската дейност (ЗВД), за които са предвидени редица административно наказателни разпоредби.**  **\* Употребата на нелицензирани ВМП или медикаментозен фураж при пчели крие рискове както за лицето, което прилага продукта, така и за пчелите третирани с такъв продукт и за консуматорите на мед, произведен от пчели третирани с нелицензиран продукт.**  **\**Справка за предлаганите в търговската мрежа ВМП лицензирани за употреба в България, можете да направите на официалната страница на Българска агенция по безопасност на храните (БАБХ) в рубриката „Регистри“ > „Ветеринарномедицински продукти“ > „Регистър на лицензираните за употреба ВМП в България“.*** | 1. ***Какво е задължително да спазва и документира пчеларя при употребата на ВМП на пчелите?***   • спазва забраната за употреба на антибиотици при пчелите;  • редовно води дневника по чл. 132, ал. 1, т. 13 от ЗВД, в който се вписват всички извършени лечебно-профилактични дейности, както и данните за използваните ВМП;  • съхранява документите за закупуване и произход на ВМП, както и екземпляр от рецептата за тези ВМП, издадена от регистриран ветеринарен лекар; | ***5. Може ли да се използват фуражи за пчели, съдържащи химически субстанции, идентични на разрешените за употреба ВМП?***  *•* Ако в един фураж се съдържат ВМП, той вече е медикаментозен фураж и за да бъде произведен или търгуван е необходимо да има издадена ветеринарна рецепта от регистриран ветеринарен лекар, както и операторът да бъде одобрен за производство или търговия на медикаментозни фуражи от БАБХ. Медикаментозните фуражи се произвеждат само с одобрени медикаментозни премикси;  • Медикаментозните фуражи се закупуват само от юридически лица регистрирани в БАБХ като търговци. Към настоящия момент БАБХ не е одобрявала производители и търговци на такива фуражи за пчели*.* |
| 6. ***Кои вещества са разрешени за влагане във фуража, като фуражна добавка:***  За да бъдат използвани на територията на ЕС при храненето на животните, включително и на пчелите, фуражните добавки, както и на фуражите внос от трети държави, трябва да са преминали през оценка за безопасност и ефикасност извършена от Европейския орган по безопасност на храните и да са разрешени за употребата. Разрешаването на употребата на фуражните добавки е централизирано на ниво ЕС. Например разрешени за употреба фуражни добавки при пчели са: | ***• Мравчена киселина - разрешена е за влагане при производството на*** ***комбинирани фуражи, предназначена за всички видове животни, включително и при пчелите и се влага като овкусител;******• Тимол – разрешен е за употреба при храненето на всички видове животни, като е класифициран във функционална група овкусители. Като овкусител тимолът може да участва в количество от 5 мг/кг пълноценен фураж.*** ***Задължително върху етикета на комбинирания фураж се посочва, че вложените фуражни добавки са с функционалната им група на овкусители.*** | • ***Не са разрешени за употреба като фуражни добавки следните вещества: Оксалова и Млечна киселина.***    **ПРЕДПАЗВАЙ, ЗА ДА НЕ ЛЕКУВАШ!** |
|  |  |  |